section_heading: Filogenija
paragraph_text: Genetske usporedbe pokazuju kako su se ovi orangutani izdvojili od sumatranskih prije oko 3 400 000 godina, ali su postali odsječeni nakon erupcije jezera Toba, koja se zbila prije 75 000 godina. Održavali su povremene kontakte koji su okončani prije najmanje 10 000 do 20 000 godina. Izdvojili su se od bornejskih znatno kasnije, prije 674 000 godina.<ref> Orangutani su migrirali sa Sumatre na Borneo dok su otoci bili povezani kopnenim mostovima kao dijelovi tzv. Sundalanda, u razdoblju glacijala kada je razina mora bila puno niža. Sadašnje stanište ovih orangutana smatra se područjem koje su prvobitni orangutani prvo nastanili kada su došli na današnje indonezijske otoke s azijskog kontinenta.